Betty Crosby Mensah

**Betty Nana Efua Krosbi** (din gba ni tuu sabi **Crosby** mini **Krosby**) **Mensah**, (bɛ dɔɣi o la silimin gɔli August biɛɣ'pihita yini  ka dali,yuuni 1980 la) o nyɛla Ghana nim siyaasa nira ka nyɛ jintɔra zaŋti  Afram Plains North yaɣili din be Eastern tudu yaɣili Ghana la. O nyɛla lem(NDC)paati puuni nim la yino .

## O Piligu Mini O Shikuru Baŋsim
Mensah dɔɣim dabisili nyɛ silimin gɔli August biɛɣ'pihita yini ka dali, yuuni 1980 la ,tiŋ yuli booni Donkorkrom din be Eastern tudu yaɣili la. O mali la bachelor's degree in Business Administration ka di nyɛla shikuru shɛli din yuli booni Zenith University College la dundɔŋ puuni ka o daa nyɛ li,  ni Higher National Diploma (HND) in Accounting shikuru shɛli din yuli booni  Koforidua Technical University ka o daa niŋ li.

## O Tuma
Pɔi ka o daa pili jintɔri tali, Mensah daa na nyɛla  managing director zaŋti  Best Pat Ghana Limited bin din gbaai yuuni 2013 hali ni yuuni  2016 la. O daa lahi nyɛla Second Deputy Coordinator n-ti National Youth Employment bin din gbaai yuuni 2009 hali ni 2013. Mensah daa lahi nyɛla Gender and Development Coordinator zaŋti Ghana Cooperative Credit Union yuuni  2003 hali ni 2005. Ŋun nyɛ Vice President n-ti jintɔri pola(Young Parliamentarians Forum), Ghana Chapter.

## O Siyaasa Tali

### Jintɔri tali bɔbo
Yuuni 2016 Ghana nim jintɔri tali  piibu piibu la ni o daa yina nti m-bo  Afram Plains jintɔri kuɣ maa, Mensah daa nyɛla kalinli din yiɣisi 18,121 kalinli din yiɣisi  23,606 puuni ( kɔbigi puuni vaabu 78.44%) ka o daa zaŋ luhi  Isaac Ofori-Koree ŋun daa nyɛ wɔbigi paati (NPP) Jintɔra la,o daa nyɛla kalinli din yiɣisi 4,795 (kɔbigi puuni vaabu 20.8%) ninvuɣ shɛba ban daa niŋ piibu piibu maa ni, ka Cornelius Agbeku ŋun daa zaya n-ti NDP paati la nyɛ kalinli din yiɣisi 94 (kɔbigi puuni vaabu  0.4%) ninvuɣ shɛba ban daa niŋ lala piibu piibu ŋɔ puuni ,n-ti pahi  Micheal Ampontia ŋun daa nyɛ Convention People's Party jintɔri la nyɛ kalinli din yiɣisi 91 (kɔbigi puuni vaabu 0.4%)ninvuɣ shɛba ban daa niŋ lala piibu piibu maa ni ka daa di kuɣ maa kpɛ  7th Parliament of the fourth Republic of Ghana.

#### Yuuni 2020 piibu piibu
Yuuni 2020 Ghana nim piibu piibu la ni, o daa lahi di la Afram Plains North yaɣili jintɔri kuɣ maa ni kalinli din yiɣisi 18,543(kɔbigi puuni vaabu68.30%) ninvuɣ shɛba ban daa niŋ lala piibu piibu ŋɔ puuni ka Wɔbigi paati(NPP) jintɔra  Isaac Ofori-Koree daa nyɛ kalinli din yiɣisi  8,605 (kɔbigi puuni  vaabu 31.70% ) ninvuɣ shɛba ban daa niŋ piibu piibu maa ni ka NDP jintɔra Ferguson Asare  daa bɛ nyɛ shɛli 0 (kɔbigi puuni vaabu 0%) ninvuɣ shɛba ban daa niŋ lala piibu piibu ŋɔ ni.

##### O Jintɔri tali ni
8th Parliament saha ŋɔ o nyɛla ninvuɣ so ŋun be Gender mini Children komitii n-ti pahi Health komitii. 

## O Maŋmaŋ Biɛhigu
Mensah nyɛla ŋun mali yidana ni bia .O ba nyɛ Krosbi Mensah, ŋun nyɛ tuuli jintɔra zaŋti  Afram Plains yaɣilli. O nyɛla dolo dolo nira ka jamdi Naawuni Roman Catholic.

## Sɔŋsim Nima
Silimin gɔli July yuuni 2021 la, Mensah daa zaŋ la laptop n-ti Michael Awingura, ŋun nyɛ shikuru bila chani University of Ghana la.

Silimin gɔli June yuuni 2022 la gba, o daa zaŋ la nima pam n-ti shikuru bɔhimbu yaɣili, pukparigu yaɣili ni ashiibiti yili bɔra nima n-ti ashiibiti yaɣ'shɛŋa din be Afram Plains North yaɣili .

## Kundivihira